Vaga del personal de la Vall d'Hebron

En aquest hospital hi treballen unes 6800 persones, d'aquestes un 22% són metges i l'altre 78% són personal no mèdic. Si els primers es consideren mal pagats i per això van fer diverses jornades de vaga, imagineu com es consideren els altres que la majoria no arriba als 1000 €.

El sindicat CATAC ha convocat una vaga de 24 hores el dia 16 de juny per demanar la dimissió de la direcció de l'hospital i fer reaccionar al departament de Salut i al de Treball. 

<http://contralaprecarietat.blogspot.com/_>

Motius Vaga Hospital Vall d'Hebron
Maria 2006-06-16

Aquesta vaga és una mostra del descontent general dels treballadors a la sanitat pública (que dintre de poc deixarà de ser-ho amb la nova llei de l'ICS que converteix aquesta entitat en una empresa pública on el capital privat entrarà a jugar un paper molt important en el detriment del dret a l'atenció sanitària pública i universal).
Éstà bé que el personal mèdic aconsegueixi reconeixement per la seva feina, però estaria millor que es reconeguès també la feina de l'altre 80% restant del personal, per altra banda indispensable per al bon funcionament del sistema sanitari.

El personal d'infermeria i el personal no sanitari de la Vall d'Hebron està patint constants retallades dels seus drets i no només això, s'estan donant constants agravis comparatius entre treballadors que hauríen de tenir les mateixes condicions laborals. És tasca de la Direcció fer cumplir les obligacions, però això sí: sense discriminacions i seguint la línia general de la resta de centres que conformen l'ICS i la funció pública en general i oferir diàleg als problemes que es plantegen.

Els treballadors ens sentim identificats amb la nostra empresa i desitgem oferir una bona qualitat als nostres usuaris però també volem que no s'oblidi que, fins a dia d'avui sóm personal funcionari especial, però funcionari i no volem tornar a patir les conseqüències nefastes d'un Acord sobre Condicions de Treball signat el 2002 que el que ha fet és allunyar-nos encara més dels nostres companys funcionaris al servei de la Generalitat de Catalunya pel que fa a condicions de treball. Aquest Acord va millorar les condicions dels metges però va deixar completament a l'estacada al personal Auxiliar d'infermeria i al col.lectiu anomenat de Suport que inclou tot el personal Administratiu, Zel.ladors, Bugaderia, Cuina, etc. No ténen Carrera Professional de cap mena ni participen dels Objectius que són exclusius per al personal facultatiu - objectius que s'assoleixen mitjançant un servei on treballen persones de diferents estaments -.